FN แรงต่อเนื่อง 1 เดือนวิ่งแล้ว 57% คาดเก็งกำไรทางเทคนิคหลังเป็นขาลงมานาน
FN แรงต่อเนื่อง 1 เดือนวิ่งแล้ว 57% คาดเก็งกำไรทางเทคนิคหลังเป็นขาลงมานาน โดย ณ เวลา 14.44 น. ราคาอยู่ที่ระดับ 1.89 บาท บวก 0.21 บาท หรือ 12.50% ด้วยมูลค่าซื้อขาย 89.99 ล้านบาท 
4 มี.ค. 2562

ผู้สื่อข่าวรายงานว่า บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN  ณ เวลา 14.44 น. อยู่ที่ระดับ 1.89 บาท บวก 0.21 บาท หรือ 12.50% ด้วยมูลค่าซื้อขาย 89.99 ล้านบาท ราคาหุ้นวิ่งแรงต่อเนื่องโดยนับตั้งแต่หุ้นยืนที่ระดับ 1.20 บาท เมื่อวันที่ 28 ม.ค.62 ยืนที่ระดับ 1.20 บาท จนถึงล่าสุดหุ้นปรับตัวขึ้นแล้ว 57%

ด้านบล.กรุงศรี แนะนำหุ้นทางเทคนิค
FN
ราคาปิด          1.68
แนวรับ           1.65
แนวต้าน   1.75 , 1.84
Cut loss        1.62
กราฟเป็นช่วงกลับตัว Inverted head &amp; shoulder และราคายกตัวขึ้นเหนือเส้น EMA 10 วันต่อเนื่อง สอดคล้องกับเครื่องมือ MACD + RSI ชี้ขึ้นเป็นสัญญาณซื้อจึงมีโอกาสปรับตัวขึ้นได้
ส่วนผลการดำเนินงาน FN ปี 61 มีกำไร 29.21 ล้านบาท ลดลง 66.11% จากปีก่อน 86.22 ล้านบาท  เนื่องจากค่าใช้จ่ายในการขายและค่าใช้จ่ายในการบริหารเพิ่มขึ้น ขณะที่รายได้จากการขายที่ไม่เป็นไปตามเป้าหมาย
อย่างไรก็ตาม บริษัทยังประกาศปันผลจากงวดดำเนินการ 1 ม.ค.2561 ถึงวันที่ 31 ธ.ค.2561 เป็นเงินสด 0.013 บาทต่อหุ้น กำหนดขึ้นเครื่องหมาย XD วันที่ 14 มี.ค.2562 และกำหนจ่ายเงินปันผลในวันที่ 10 พ.ค.2562